title: Decizia (UE) 2017/328 a Consiliului din 21 februarie 2017 de modificare a Deciziei 1999/70/CE privind auditorii externi ai băncilor centrale naționale în ceea ce privește auditorii externi ai Bank of Greece

text:
               25.2.2017

               RO

               Jurnalul Oficial al Uniunii Europene

               L 49/34

         DECIZIA (UE) 2017/328 A CONSILIULUI
   din 21 februarie 2017
   de modificare a Deciziei 1999/70/CE privind auditorii externi ai băncilor centrale naționale în ceea ce privește auditorii externi ai Bank of Greece
   CONSILIUL UNIUNII EUROPENE,
   având în vedere Protocolul nr. 4 privind Statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
   având în vedere Recomandarea Băncii Centrale Europene din 22 decembrie 2016 către Consiliul Uniunii Europene privind auditorii externi ai Bank of Greece (BCE/2016/46) (1),
   întrucât:

               (1)

               Auditul conturilor Băncii Centrale Europene (BCE) și ale băncilor centrale naționale din statele membre a căror monedă este euro este efectuat de auditori externi independenți recomandați de Consiliul guvernatorilor BCE și aprobați de Consiliul Uniunii Europene.

               (2)

               Mandatul actualilor auditori externi ai Bank of Greece se va încheia după efectuarea auditului aferent exercițiului financiar 2016. Prin urmare, este necesară desemnarea unor auditori externi începând cu exercițiul financiar 2017.

               (3)

               Bank of Greece a selectat Deloitte Certified Public Accountants S.A. drept auditor extern pentru exercițiile financiare 2017-2021.

               (4)

               Consiliul guvernatorilor BCE a recomandat desemnarea Deloitte Certified Public Accountants S.A. drept auditor extern al Bank of Greece pentru exercițiile financiare 2017-2021.

               (5)

               Ca urmare a recomandării Consiliului guvernatorilor BCE, Decizia 1999/70/CE a Consiliului (2) ar trebui modificată în consecință,

         ADOPTĂ PREZENTA DECIZIE:
   Articolul 1
   La articolul 1 din Decizia 1999/70/CE, alineatul (12) se înlocuiește cu următorul text:

      „(12)   Se aprobă desemnarea Deloitte Certified Public Accountants S.A. în calitate de auditor extern al Bank of Greece pentru exercițiile financiare 2017-2021.”

   Articolul 2
   Prezenta decizie produce efecte de la data notificării acesteia.
   Articolul 3
   Prezenta decizie se adresează BCE.

      Adoptată la Bruxelles, 21 februarie 2017.

            Pentru Consiliu

            Președintele

         E. SCICLUNA

      (1)  JO C 3, 6.1.2017, p. 1.

      (2)  Decizia 1999/70/CE a Consiliului din 25 ianuarie 1999 privind auditorii externi ai băncilor centrale naționale (JO L 22, 29.1.1999, p. 69).


title: 2010/578/UE: Decizia Comisiei din 28 septembrie 2010 privind recunoașterea cadrului juridic și de supraveghere al Japoniei ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit [notificată cu numărul C(2010) 6418]  Text cu relevanță pentru SEE

text:
               29.9.2010

               RO

               Jurnalul Oficial al Uniunii Europene

               L 254/46

         DECIZIA COMISIEI
   din 28 septembrie 2010
   privind recunoașterea cadrului juridic și de supraveghere al Japoniei ca fiind echivalent cu cerințele Regulamentului (CE) nr. 1060/2009 al Parlamentului European și al Consiliului privind agențiile de rating de credit
   [notificată cu numărul C(2010) 6418]
   (Text cu relevanță pentru SEE)
   (2010/578/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1060/2009 al Parlamentului European și al Consiliului din 16 septembrie 2009 privind agențiile de rating de credit (1), în special articolul 5 alineatul (6),
   întrucât:

               (1)

               La 12 iunie 2009, Comisia a acordat un mandat Comitetului autorităților europene de reglementare a piețelor valorilor mobiliare (CESR), solicitând consiliere tehnică în legătură cu evaluarea tehnică a cadrului juridic și de supraveghere al Japoniei pentru agențiile de rating de credit.

               (2)

               În avizul emis la 21 mai 2010, CESR a recomandat echivalarea cadrului juridic și de supraveghere japonez pentru agențiile de rating de credit cu regulamentul respectiv.

               (3)

               În temeiul articolului 5 alineatul (6) paragraful al doilea din Regulamentul (CE) nr. 1060/2009, trebuie verificată îndeplinirea a trei condiții pentru ca un cadru juridic și de supraveghere al unei țări terțe să poată fi considerat echivalent cu Regulamentul (CE) nr. 1060/2009.

               (4)

               Conform primei condiții, agențiile de rating de credit din țara terță trebuie să facă obiectul autorizării sau înregistrării și sunt supuse în permanență unei supravegheri și unor controale eficace. Cadrul juridic și de supraveghere japonez pentru agențiile de rating de credit este format din legea privind instrumentele financiare și operațiunile de schimb (Legea nr. 25 din 1948) referitoare la reglementarea agențiilor de rating de credit, ordonanța ministerială privind sectorul instrumentelor financiare (Ordonanța nr. 52 din 2007) referitoare la reglementarea agențiilor de rating de credit, ordonanța ministerială privind definițiile vizate la articolul 2 din legea privind instrumentele financiare și operațiunile de schimb (Ordonanța nr. 14 din 1993 a Ministerului Finanțelor) referitoare la reglementarea agențiilor de rating de credit, precum și orientările detaliate pentru supravegherea operatorilor din sectorul instrumentelor financiare (supliment) și orientările pentru supravegherea agențiilor de rating de credit. În iunie 2009, Parlamentul Japoniei (Dieta) a adoptat o legislație care introducea un nou cadru de reglementare pentru agențiile de rating de credit și care a fost urmată de publicarea, în decembrie 2009, a unor decrete ministeriale și a unor ordonanțe ministeriale prin care se stabileau în detaliu termenii și condițiile acestuia. Cadrul, care a intrat în vigoare în aprilie 2010, solicită agențiilor de rating de credit să se înregistreze la Agenția japoneză pentru servicii financiare (Financial Services Agency of Japan – JFSA) pentru ca ratingurile lor de credit să poată fi utilizate în scopuri de reglementare în Japonia și impune cerințe cu caracter juridic obligatoriu agențiilor de rating de credit, precum și supravegherea lor permanentă. JFSA este învestită cu o serie largă și cuprinzătoare de puteri și poate lua o serie de măsuri, inclusiv sancțiuni, împotriva agențiilor de rating de credit în cazul încălcării prevederilor legii privind instrumentele financiare și operațiunile de schimb referitoare la reglementarea agențiilor de rating de credit.

               (5)

               Conform celei de a doua condiții, agențiile de rating de credit din țara terță respectivă trebuie să fie supuse unor norme legale obligatorii echivalente cu cele prevăzute la articolele 6-12 și în anexa I la Regulamentul (CE) nr. 1060/2009. Regimul japonez de reglementare se bazează pe: principiul bunei credințe, obligația agenției de rating de credit de a institui sisteme de control operaționale care să asigure funcționarea corectă și adecvată a sectorului de rating de credit prin intermediul unui număr ridicat de cerințe detaliate și prescriptive și al unor prevederi cuprinzătoare referitoare la evitarea, gestionarea și divulgarea conflictelor de interese, precum și pe obligația de a păstra și a comunica informații atât JFSA, cât și publicului. Cadrul japonez respectă obiectivele prevăzute de Regulamentul (CE) nr. 1060/2009 în ceea ce privește gestionarea conflictelor de interese, procesele organizaționale și procedurile pe care agențiile de rating de credit trebuie să le instituie, calitatea ratingurilor și a metodologiilor de rating, publicarea ratingurilor de credit, precum și publicarea generală și periodică a activităților de rating de credit. Prin urmare, cadrul japonez asigură o protecție echivalentă în termeni de integritate, transparență, bună guvernanță a agențiilor de rating de credit și fiabilitate a activităților de rating de credit.

               (6)

               Conform celei de a treia condiții, regimul de reglementare al țării terțe trebuie să împiedice intervenția autorităților de supraveghere și a altor autorități publice din țara terță respectivă asupra conținutului ratingurilor de credit și asupra metodologiilor. În această privință, legea îi interzice JFSA să intervină în conținutul de fond al ratingurilor de credit și al metodologiilor de rating de credit.

               (7)

               În lumina factorilor analizați, condițiile prevăzute la articolul 5 alineatul (6) paragraful al doilea din Regulamentul (CE) nr. 1060/2009 pot fi considerate ca fiind îndeplinite de cadrul juridic și de supraveghere japonez pentru agențiile de rating de credit. Prin urmare, cadrul juridic și de supraveghere japonez pentru agențiile de rating de credit trebuie să fie considerat echivalent cu cadrul juridic și de supraveghere instituit de Regulamentul (CE) nr. 1060/2009.

               (8)

               Măsurile prevăzute de prezenta decizie sunt conforme cu avizul Comitetului european pentru valori mobiliare,

         ADOPTĂ PREZENTA DECIZIE:
   Articolul 1
   În sensul articolului 5 din Regulamentul (CE) nr. 1060/2009, cadrul juridic și de supraveghere japonez pentru agențiile de rating de credit este considerat echivalent cu cerințele Regulamentului (CE) nr. 1060/2009.
   Articolul 2
   Prezenta decizie se adresează statelor membre.

      Adoptată la Bruxelles, 28 septembrie 2010.

            Pentru Comisie

         Michel BARNIER

            Membru al Comisiei

      (1)  JO L 302, 17.11.2009, p. 1.


title: 2014/838/UE, Euratom: Decizia Comisiei din 25 noiembrie 2014 privind publicarea informațiilor referitoare la reuniunile dintre directorii generali din cadrul Comisiei și organizații sau persoane care desfășoară activități independente

text:
               28.11.2014

               RO

               Jurnalul Oficial al Uniunii Europene

               L 343/19

         DECIZIA COMISIEI
   din 25 noiembrie 2014
   privind publicarea informațiilor referitoare la reuniunile dintre directorii generali din cadrul Comisiei și organizații sau persoane care desfășoară activități independente

      (2014/838/UE, Euratom)

   COMISIA EUROPEANĂ,
   având în vedere Tratatul privind Uniunea Europeană,
   având în vedere Tratatul privind funcționarea Uniunii Europene, în special articolul 249,
   având în vedere Tratatul de instituire a Comunității Europene a Energiei Atomice, în special articolul 106a,
   întrucât:

               (1)

               În conformitate cu articolul 11 alineatele (1) și (2) din Tratatul privind Uniunea Europeană (TUE), instituțiile trebuie să acorde cetățenilor și asociațiilor reprezentative, prin mijloace corespunzătoare, posibilitatea de a-și face cunoscute opiniile și de a face schimb de opinii în mod public, în toate domeniile de acțiune ale Uniunii. De asemenea, acestea trebuie să mențină un dialog deschis, transparent și constant cu asociațiile reprezentative și cu societatea civilă. Mai mult, în conformitate cu articolul 2 din Protocolul nr. 2 privind aplicarea principiilor subsidiarității și proporționalității și cu articolul 11 alineatul (3) din TUE, Comisia trebuie să procedeze la ample consultări ale părților interesate înainte de a propune un act legislativ.

               (2)

               În conformitate cu articolul 298 din TFUE, în îndeplinirea misiunilor lor, instituțiile, organele, oficiile și agențiile Uniunii trebuie să fie susținute de o administrație europeană transparentă, eficientă și independentă.

               (3)

               Comisia este hotărâtă să îmbunătățească transparența în ceea ce privește contactele între personalul său și diferite organizații și persoane care desfășoară activități independente.

               (4)

               Conform prevederilor Regulamentului (CE) nr. 1049/2001 al Parlamentului European și al Consiliului (1), cetățenii beneficiază deja de dreptul de a accesa documentele instituțiilor. Prezenta decizie nu privește accesul la documente și nici punerea în aplicare a Regulamentului (CE) nr. 1049/2001.

               (5)

               În conformitate cu Orientările politice prezentate de președintele Comisiei la data de 15 iulie 2014, Comisia a adoptat, la data de 25 noiembrie 2014, Decizia 2014/839/UE, Euratom (2) prin care membrilor Comisiei li se solicită să facă publice informațiile cu privire la reuniunile dintre aceștia sau membrii cabinetelor acestora și diferite organizații sau persoane care desfășoară activități independente, pe teme legate de procesul decizional și punerea în aplicare a politicilor în Uniune.

               (6)

               Directorii generali din cadrul Comisiei pot participa la reuniuni cu organizații sau persoane care desfășoară activități independente în scopuri similare cu cele ale reuniunilor menționate în decizia respectivă. De aceea, se cuvine ca astfel de reuniuni să facă obiectul unor cerințe similare în materie de transparență.

               (7)

               Prin urmare, directorii generali din cadrul Comisiei ar trebui să facă publice informații privind reuniunile cu diferite organizații sau persoane care desfășoară activități independente, pe teme legate de procesul decizional și punerea în aplicare a politicilor în Uniune.

               (8)

               Reuniunile cu reprezentanții altor instituții sau organisme ale Uniunii, care reflectă cursul normal al relațiilor interinstituționale, nu intră sub incidența prezentei decizii. Reuniunile cu reprezentanții autorităților publice din statele membre nu sunt reglementate prin prezenta decizie, deoarece respectivele autorități urmăresc interesul general și contribuie la lucrările Comisiei, în virtutea principiului cooperării loiale. Pentru a proteja relațiile internaționale ale Uniunii, întâlnirile cu reprezentanții autorităților publice din țările terțe și cu cei ai organizațiilor internaționale nu sunt vizate de prezenta decizie.

               (9)

               În vederea respectării caracterului specific al dialogului cu partenerii sociali, prevăzut la articolul 154 din TFUE, precum și a caracterului specific al dialogului cu bisericile și organizațiile filosofice și neconfesionale, prevăzut la articolul 17 alineatul (3) din TFUE, reuniunile care au loc în aceste contexte nu ar trebui să facă obiectul prezentei decizii.

               (10)

               Ținând cont de rolul specific al partidelor politice, recunoscut la articolul 10 alineatul (4) din TUE, și având în vedere faptul că Acordul interinstituțional dintre Parlamentul European și Comisia Europeană din 16 aprilie 2014 privind registrul de transparență pentru organizațiile și persoanele care desfășoară activități independente implicate în procesul de elaborare și de punere în aplicare a politicilor Uniunii (3) prevede că registrul nu se aplică partidelor politice, nici reuniunile cu reprezentanții partidelor politice nu ar trebui să facă obiectul prezentei decizii.

               (11)

               Întrucât, în anumite cazuri specifice, publicarea informațiilor referitoare la reuniuni poate aduce atingere protecției vieții, integrității sau vieții private a unei persoane vizate, politicii financiare, monetare sau economice a Uniunii, stabilității pieței sau informațiilor comerciale sensibile, bunei desfășurări a procedurilor judiciare sau a inspecțiilor, anchetelor, auditurilor sau a altor proceduri administrative ori protecției oricărui alt interes public important recunoscut la nivelul Uniunii, ar trebui evitată publicarea unor astfel de informații în asemenea cazuri.

               (12)

               În conformitate cu articolul 5 litera (a) din Regulamentul (CE) nr. 45/2001 al Parlamentului European și al Consiliului (4), numele directorilor generali din cadrul Comisiei care participă la reuniunile cu organizații sau persoane care desfășoară activități independente pot fi făcute publice; orice altă persoană trebuie să își fi dat consimțământul în mod explicit în acest sens.

               (13)

               Prezenta decizie nu aduce atingere cerințelor menite să asigure mai multă transparență sau angajamentelor care rezultă din legislația Uniunii sau din acordurile internaționale încheiate de Uniune,

         ADOPTĂ PREZENTA DECIZIE:
   Articolul 1
   (1)   Directorii generali din cadrul Comisiei fac publice informațiile cu privire la toate reuniunile cu diferite organizații sau persoane care desfășoară activități independente, pe teme legate de procesul decizional și punerea în aplicare a politicilor în Uniune, în conformitate cu prevederile prezentei decizii.
   (2)   Informațiile care trebuie făcute publice includ: data și locul desfășurării reuniunii, numele directorului general, numele organizației sau al persoanei care desfășoară activități independente și subiectul reuniunii.
   Articolul 2
   În sensul prezentei decizii, se aplică următoarele definiții:

               (a)

               „director general” înseamnă orice director general sau șef de serviciu din cadrul Comisiei;

               (b)

               „reuniune” înseamnă orice întâlnire bilaterală, organizată la inițiativa unei organizații sau a unei persoane care desfășoară activități independente ori a unui director general, pentru a discuta un aspect legat de elaborarea și punerea în aplicare a politicilor în Uniune. Această noțiune nu acoperă reuniunile care au loc în contextul unei proceduri administrative instituite de tratate sau de acte ale Uniunii, aflate sub responsabilitatea directă a respectivului director general, nici întâlnirile de natură pur privată sau socială și nici întâlnirile spontane;

               (c)

               „organizație sau persoană care desfășoară activități independente” înseamnă orice organizație sau persoană, indiferent de statutul său juridic, implicată în activități desfășurate cu scopul de a influența, direct sau indirect, elaborarea ori punerea în aplicare a politicilor și procesele decizionale din cadrul instituțiilor Uniunii, indiferent de locul în care au loc aceste activități și de canalul sau mijlocul de comunicare utilizat.
               Această noțiune nu include reprezentanții altor instituții sau organisme ale Uniunii, ai autorităților naționale, regionale și locale din statele membre și din țările terțe sau ai organizațiilor internaționale. Totuși, noțiunea acoperă orice asociație sau rețea creată cu scopul de a reprezenta regiuni sau alte autorități publice de la nivel subnațional în mod colectiv.

         Articolul 3
   (1)   Prezenta decizie nu se aplică în cazul reuniunilor cu partenerii sociali la nivelul Uniunii desfășurate în contextul dialogului social și nici reuniunilor care au loc în contextul dialogului cu bisericile, asociațiile sau comunitățile religioase, precum și cu organizațiile filosofice și neconfesionale.
   (2)   Prezenta decizie nu se aplică reuniunilor cu reprezentanți ai partidelor politice.
   Articolul 4
   (1)   Informațiile prevăzute la articolul 1 alineatul (2) sunt publicate într-un format standardizat pe site-urile directoratelor generale din cadrul Comisiei, în termen de două săptămâni de la data reuniunii.
   (2)   Informațiile pot să nu fie publicate atunci când publicarea ar aduce atingere protecției unuia dintre interesele menționate la articolul 4 alineatele (1), (2) și (3) din Regulamentul (CE) nr. 1049/2001, în special vieții, integrității sau vieții private a unei persoane vizate, politicii financiare, monetare sau economice a Uniunii, stabilității pieței sau informațiilor comerciale sensibile, bunei desfășurări a procedurilor judiciare sau a inspecțiilor, anchetelor, auditurilor sau a altor proceduri administrative ori protecției oricărui alt interes public important recunoscut la nivelul Uniunii.
   Articolul 5
   Numele persoanelor (care acționează în numele unor organizații sau persoane care desfășoară activități independente) sau ai funcționarilor Comisiei (alții decât directorii generali) care participă la reuniuni nu sunt făcute publice, cu excepția cazului în care persoanele în cauză șiau dat consimțământul în mod neechivoc în acest sens.
   Articolul 6
   Organizațiile sau persoanele care desfășoară activități independente sunt informate cu privire la faptul că informațiile prevăzute la articolul 1 alineatul (2) vor fi făcute publice.
   Articolul 7
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 decembrie 2014.

      Adoptată la Strasbourg, 25 noiembrie 2014.

            Pentru Comisie

            Președintele

         Jean-Claude JUNCKER

      (1)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43).

      (2)  Decizia 2014/839/UE, Euratom a Comisiei din 25 noiembrie 2014 privind publicarea informațiilor referitoare la reuniunile dintre membrii Comisiei și organizații sau persoane care desfășoară activități independente (a se vedea pagina 22 din prezentul Jurnal Oficial).

      (3)  JO L 277, 19.9.2014, p. 11.

      (4)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).


title: 2011/389/UE: Decizia Comisiei din 30 iunie 2011 privind cantitatea de cote valabile pentru întreaga UE menționată la articolului 3e alineatul (3) literele (a)-(d) din Directiva 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității  Text cu relevanță pentru SEE

text:
               1.7.2011

               RO

               Jurnalul Oficial al Uniunii Europene

               L 173/13

         DECIZIA COMISIEI
   din 30 iunie 2011
   privind cantitatea de cote valabile pentru întreaga UE menționată la articolului 3e alineatul (3) literele (a)-(d) din Directiva 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității
   (Text cu relevanță pentru SEE)
   (2011/389/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (1), în special articolul 3e alineatul (3) literele (a)-(d),
   întrucât:

               (1)

               În conformitate cu articolul 3e alineatul (3) literele (a)-(d) din Directiva 2003/87/CE, înainte de începerea fiecărei perioade, Comisia adoptă o decizie prin care stabilește cantitatea totală de cote care urmează să fie create, licitate, atribuite unei rezerve speciale, prevăzute la articolul 3f alineatul (1) din Directiva 2003/87/CE, precum și alocate cu titlu gratuit operatorilor de aeronave. Aceste cantități trebuie stabilite prin calcul aritmetic, pe baza cifrei emisiilor istorice din aviație, care a fost stabilită la 219 476 343 tone de CO2 prin Decizia 2011/149/UE a Comisiei din 7 martie 2011 privind emisiile istorice din aviație în temeiul articolului 3c alineatul (4) din Directiva 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității (2).

               (2)

               Ca urmare a adaptării sale cu ocazia încorporării în Acordul privind SEE prin Decizia nr. 6/2011 a Comitetului mixt al SEE din 1 aprilie 2011 de modificare a anexei XX (Mediul) la Acordul privind SEE (3), articolul 3e alineatul (3) din Directiva 2003/87/CE prevede, de asemenea, că, la încorporarea prezentei decizii în Acordul privind SEE, Comitetul mixt al SEE calculează cantitățile de cote pentru întregul SEE.

               (3)

               În conformitate cu articolul 3e alineatul (3) litera (e) și cu articolul 3f alineatul (5) al treilea paragraf din Directiva 2003/87/CE (inserat la încorporarea în Acordul privind SEE), Comisia stabilește indicatorul pentru întregul SEE, care trebuie să se bazeze pe cantitățile de cote pentru întregul SEE stabilite de Comitetul mixt al SEE. În consecință, decizia privind indicatorul nu poate fi luată decât după stabilirea cantităților pentru întregul SEE de către Comitetul mixt al SEE,

         ADOPTĂ PREZENTA DECIZIE:
   Articolul 1
   (1)   Numărul total de cote pentru întreaga Uniune, menționat la articolul 3c alineatul (1) din Directiva 2003/87/CE, pentru perioada 1 ianuarie 2012-31 decembrie 2012 este de 212 892 053.
   (2)   Numărul total de cote pentru întreaga Uniune, menționat la articolul 3c alineatul (2) din Directiva 2003/87/CE, pentru fiecare an al perioadei care începe la 1 ianuarie 2013 este de 208 502 526.
   Articolul 2
   (1)   Numărul total de cote pentru întreaga Uniune, menționat la articolul 3d alineatul (1) din Directiva 2003/87/CE, pentru perioada 1 ianuarie 2012-31 decembrie 2012 este de 31 933 808.
   (2)   Numărul total de cote pentru întreaga Uniune, menționat la articolul 3d alineatul (2) din Directiva 2003/87/CE, pentru fiecare an al perioadei care începe la 1 ianuarie 2013 este de 31 275 379.
   Articolul 3
   Numărul total de cote pentru întreaga Uniune, menționat la articolul 3f alineatul (1) din Directiva 2003/87/CE, în ceea ce privește rezerva specială este de 50 040 608.
   Articolul 4
   (1)   Numărul total de cote pentru întreaga Uniune, menționat la articolul 3e alineatul (3) litera (d) din Directiva 2003/87/CE, pentru perioada 1 ianuarie 2012-31 decembrie 2012 este de 180 958 245.
   (2)   Numărul total de cote pentru întreaga Uniune, menționat la articolul 3e alineatul (3) litera (d) din Directiva 2003/87/CE, pentru fiecare an al perioadei care începe la 1 ianuarie 2013 este de 170 972 071.
   Articolul 5
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.

      Adoptată la Bruxelles, 30 iunie 2011.

            Pentru Comisie

            Președintele

         José Manuel BARROSO

      (1)  JO L 275, 25.10.2003, p. 32.

      (2)  JO L 61, 8.3.2011, p. 42.

      (3)  JO L 93, 7.4.2011, p. 35.


               19.2.2016

               RO

               Jurnalul Oficial al Uniunii Europene

               C 65/199

         P7_TA(2013)0251
   Numirea unui membru al Curții de Conturi
   Decizia Parlamentului European din 12 iunie 2013 privind propunerea de numire a lui Neven Mates ca membru al Curții de Conturi (C7-0106/2013 – 2013/0804(NLE))
   (Procedura de consultare)
   (2016/C 065/36)

      Parlamentul European,

               —

               având în vedere articolul 286 alineatul (2) din Tratatul privind funcționarea Uniunii Europene, în temeiul căruia a fost consultat de către Consiliu (C7-0106/2013),

               —

               având în vedere articolul 108 din Regulamentul său de procedură,

               —

               având în vedere raportul Comisiei pentru control bugetar (A7-0182/2013),

               A.

               întrucât Comisia sa pentru control bugetar a evaluat calificările candidatului propus, ținând seama în special de condițiile prevăzute la articolul 286 alineatul (1) din Tratatul privind funcționarea Uniunii Europene;

               B.

               întrucât, la reuniunea sa din 27 mai 2013, Comisia pentru control bugetar a audiat candidatul desemnat de Consiliu pentru a fi membru al Curții de Conturi,

               1.

               emite un aviz nefavorabil privind propunerea Consiliului de numire a lui Neven Mates ca membru al Curții de Conturi;

               2.

               încredințează Președintelui sarcina de a transmite prezenta decizie Consiliului și, spre informare, Curții de Conturi, precum și celorlalte instituții ale Uniunii Europene și instituțiilor de control din statele membre.


title: Decizia (UE) 2016/1501 a Parlamentului European din 28 aprilie 2016 privind descărcarea de gestiune pentru execuția bugetului Agenției Europene de Siguranță a Aviației aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/201

         DECIZIA (UE) 2016/1501 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Agenției Europene de Siguranță a Aviației aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale Agenției Europene de Siguranță a Aviației pentru exercițiul financiar 2014,

               —

               având în vedere Raportul Curții de Conturi privind conturile anuale ale Agenției Europene de Siguranță a Aviației pentru exercițiul financiar 2014, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agenției în ceea ce privește execuția bugetară pentru exercițiul financiar 2014 (05584/2016 – C8-0073/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 216/2008 al Parlamentului European și al Consiliului din 20 februarie 2008 privind normele comune în domeniul aviației civile și instituirea unei Agenții Europene de Siguranță a Aviației și de abrogare a Directivei 91/670/CEE a Consiliului, a Regulamentului (CE) nr. 1592/2002 și a Directivei 2004/36/CE (4), în special articolul 60,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A8-0095/2016),

               1.

               acordă directorului executiv al Agenției Europene de Siguranță a Aviației descărcarea de gestiune pentru execuția bugetului agenției aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene de Siguranță a Aviației, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 81.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 79, 19.3.2008, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2009/54/CE: Decizia Băncii Centrale Europene din 12 decembrie 2008 de stabilire a măsurilor necesare pentru vărsarea capitalului Băncii Centrale Europene de către băncile centrale naționale participante (BCE/2008/24)

text:
               24.1.2009

               RO

               Jurnalul Oficial al Uniunii Europene

               L 21/69

      DECIZIA BĂNCII CENTRALE EUROPENE

   din 12 decembrie 2008
   de stabilire a măsurilor necesare pentru vărsarea capitalului Băncii Centrale Europene de către băncile centrale naționale participante
   (BCE/2008/24)
   (2009/54/CE)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolul 28.3,
   întrucât:

               (1)

               Decizia BCE/2006/22 din 15 decembrie 2006 de stabilire a măsurilor necesare pentru vărsarea capitalului Băncii Centrale Europene de către băncile centrale naționale participante (1) a stabilit modalitatea și măsura în care băncile centrale naționale (BCN) ale statelor membre care au adoptat euro (denumite în continuare „BCN participante”) erau supuse obligației de vărsare a capitalului Băncii Centrale Europene (BCE) la 1 ianuarie 2007.

               (2)

               Decizia BCE/2008/23 din 12 decembrie 2008 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene (2) dispune ajustarea grilei de repartiție pentru subscrierea la capitalul BCE (denumită în continuare „grila de repartiție pentru capital”) în conformitate cu articolul 29.3 din Statutul SEBC și stabilește, cu aplicare de la 1 ianuarie 2009, noile ponderi atribuite fiecărei BCN în grila de repartiție pentru capital ajustată (denumite în continuare „ponderi în grila de repartiție pentru capital”).

               (3)

               Capitalul subscris al BCE este 5 760 652 402,58 EUR.

               (4)

               Ajustarea grilei de repartiție pentru capitalul BCE impune adoptarea unei noi decizii BCE de abrogare, începând cu 1 ianuarie 2009, a Deciziei BCE/2006/22 și de stabilire a modalității și măsurii în care BCN participante sunt supuse obligației de vărsare a capitalului BCE cu aplicare de la 1 ianuarie 2009.

               (5)

               Conform articolului 1 din Decizia 2008/608/CE a Consiliului din 8 iulie 2008 în conformitate cu articolul 122 alineatul (2) din tratat privind adoptarea de către Slovacia a monedei unice la 1 ianuarie 2009 (3), Slovacia îndeplinește condițiile necesare pentru adoptarea euro, iar derogările în favoarea sa acordate în temeiul articolului 4 din Actul de aderare din 2003 (4) încetează cu aplicare de la 1 ianuarie 2009.

               (6)

               În conformitate cu Decizia BCE/2008/33 din 31 decembrie 2008 privind vărsarea capitalului, transferul activelor din rezervele valutare și contribuțiile la rezervele și provizioanele Băncii Centrale Europene din partea Národná banka Slovenska (5), Národná banka Slovenska are obligația de a vărsa cota restantă din subscrierea sa la capitalul BCE cu aplicare de la 1 ianuarie 2009, luând în considerare grila de repartiție pentru capital ajustată,

         DECIDE:
   Articolul 1
   Valoarea și forma capitalului vărsat
   Fiecare BCN participantă varsă integral cota sa din capitalul subscris al BCE cu aplicare de la 1 ianuarie 2009. Ținând cont de ponderile în grila de repartiție pentru capital stabilite la articolul 2 din Decizia BCE/2008/23, fiecare BCN participantă varsă, cu aplicare de la 1 ianuarie 2009, suma indicată în dreptul numelui său în următorul tabel:

               BCN participantă

               (EUR)

               Nationale Bank van België/Banque Nationale de Belgique

               139 730 384,68

               Deutsche Bundesbank

               1 090 912 027,43

               Central Bank and Financial Services Authority of Ireland

               63 983 566,24

               Bank of Greece

               113 191 059,06

               Banco de Espańa

               478 364 575,51

               Banque de France

               819 233 899,48

               Banca d’Italia

               719 885 688,14

               Central Bank of Cyprus

               7 886 333,14

               Banque centrale du Luxemburg

               10 063 859,75

               Bank Ċentrali ta’ Malta/Central Bank of Malta

               3 640 732,32

               De Nederlandsche Bank

               229 746 339,12

               Oesterreichische Nationalbank

               111 854 587,70

               Banco de Portugal

               100 834 459,65

               Banka Slovenije

               18 941 025,10

               Národná banka Slovenska

               39 944 363,76

               Suomen Pankki

               72 232 820,48

         Articolul 2
   Ajustarea capitalului vărsat
   (1)   Având în vedere că fiecare BCN participantă, cu excepția Národná banka Slovenska, a vărsat deja integral cota din capitalul subscris al BCE aplicabil până la 31 decembrie 2008 în temeiul Deciziei BCE/2006/22, fiecare dintre ele, cu excepția Národná banka Slovenska, trebuie fie să transfere o sumă suplimentară către BCE, fie să primească înapoi o sumă din partea BCE, după caz, astfel încât să se ajungă la sumele indicate în tabelul de la articolul 1. Vărsarea capitalului de către Národná banka Slovenska este reglementată prin Decizia BCE/2008/33.
   (2)   Toate transferurile în temeiul prezentului articol se efectuează în conformitate cu Decizia BCE/2008/25 din 12 decembrie 2008 de stabilire a termenilor și condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat (6).
   Articolul 3
   Dispoziții finale
   (1)   Prezenta decizie intră în vigoare la 1 ianuarie 2009.
   (2)   Decizia BCE/2006/22 se abrogă de la 1 ianuarie 2009.
   (3)   Trimiterile la Decizia BCE/2006/22 se interpretează ca fiind trimiteri la prezenta decizie.

      Adoptată la Frankfurt pe Main, 12 decembrie 2008.

            Președintele BCE

         Jean-Claude TRICHET

      (1)  JO L 24, 31.1.2007, p. 3.

      (2)  A se vedea pagina 66 din prezentul Jurnal Oficial.

      (3)  JO L 195, 24.7.2008, p. 24.

      (4)  Act privind condițiile de aderare ale Republicii Cehe, ale Republicii Estonia, ale Republicii Cipru, ale Republicii Letonia, ale Republicii Lituania, ale Republicii Ungare, ale Republicii Malta, ale Republicii Polone, ale Republicii Slovenia și ale Republicii Slovace și adaptările tratatelor pe care se întemeiază Uniunea Europeană (JO L 236, 23.9.2003, p. 33).

      (5)  A se vedea pagina 83 din prezentul Jurnal Oficial.

      (6)  A se vedea pagina 71 din prezentul Jurnal Oficial.


title: Decizia (UE) 2016/1205 a Consiliului din 18 iulie 2016 de numire a doi supleanți, propuși de Regatul Țărilor de Jos, în cadrul Comitetului Regiunilor

text:
               23.7.2016

               RO

               Jurnalul Oficial al Uniunii Europene

               L 198/46

         DECIZIA (UE) 2016/1205 A CONSILIULUI
   din 18 iulie 2016
   de numire a doi supleanți, propuși de Regatul Țărilor de Jos, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului neerlandez,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020. La 13 iulie 2015, prin Decizia (UE) 2015/1140 a Consiliului (4), domnul N.A. (André) VAN DE NADORT a fost înlocuit cu domnul H.J.J. (Henri) LENFERINK în calitatea de supleant. La 18 septembrie 2015, prin Decizia (UE) 2015/1573 a Consiliului (5), domnul J.H.J. (Hans) KONST a fost înlocuit cu domnul A. (Ard) VAN DER TUUK în calitatea de supleant.

               (2)

               Două locuri de supleant în cadrul Comitetului Regiunilor au devenit vacante ca urmare a încheierii mandatelor domnului H.J.J. (Henri) LENFERINK și domnului A. (Ard) VAN DER TUUK,

         ADOPTĂ PREZENTA DECIZIE:
   Articolul 1
   Sunt numiți în calitatea de supleanți în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               domnul B.R. (Bouke) ARENDS, Wethouder van de gemeente Emmen;

               —

               domnul T. (Tjisse) STELPSTRA, Gedeputeerde van de provincie Drenthe.

         Articolul 2
   Prezenta decizie intră în vigoare la data adoptării.

      Adoptată la Bruxelles, 18 iulie 2016.

            Pentru Consiliu

            Președintele

         G. MATEČNÁ

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).

      (4)  Decizia (UE) 2015/1140 a Consiliului din 13 iulie 2015 de numire a doi membri neerlandezi și a doi supleanți neerlandezi în cadrul Comitetului Regiunilor (JO L 185, 14.7.2015, p. 17).

      (5)  Decizia (UE) 2015/1573 a Consiliului din 18 septembrie 2015 de numire a patru membri neerlandezi și a cinci supleanți neerlandezi în cadrul Comitetului Regiunilor (JO L 245, 22.9.2015, p. 10).